Rīgā 2021. gada 3 jūnijā

**LĒMUMS Nr. 253/1-2**

**Par konkursa "Apraides tiesību piešķiršana radio programmas veidošanai vai apraides aptveršanas zonas palielināšanai** **Ventspilī 104,5 MHz frekvencē" nolikuma apstiprināšanu un konkursa izsludināšanu**

Pamatojoties uz Elektronisko plašsaziņas līdzekļu likuma 16. panta pirmo un otro daļu, Elektronisko plašsaziņas līdzekļu nozares attīstības nacionālo stratēģiju 2018.-2020. gadam un tās pielikumu Nr. 1 "Apraides tiesību piešķiršanas kārtība", Nacionālā elektronisko plašsaziņas līdzekļu padome (turpmāk – Padome)

**nolemj**:

1. Apstiprināt konkursa "Apraides tiesību piešķiršana radio programmas veidošanai vai apraides aptveršanas zonas palielināšanai Ventspilī 104,5 MHz frekvencē" nolikumu šim lēmumam pievienotajā redakcijā.
2. Izsludināt konkursu "Apraides tiesību piešķiršana radio programmas veidošanai vai apraides aptveršanas zonas palielināšanai Ventspilī 104,5 MHz frekvencē".
3. Publicēt paziņojumu par izsludināto konkursu Padomes mājas lapā [www.neplpadome.lv](http://www.neplpadome.lv), oficiālajā izdevumā "Latvijas Vēstnesis" un vietējā laikrakstā "Ventas Balss".
4. Atbildīgais Padomes loceklis par lēmuma izpildes kontroli ir Patriks Grīva.

Lēmums (bez pielikumiem) sagatavots uz 1 (vienas) lapas.

Lēmums stājas spēkā tā pieņemšanas brīdī.

Lēmumu var pārsūdzēt Administratīvās rajona tiesas Rīgas tiesu namā Rīgā, Baldones ielā 1A, viena mēneša laikā no lēmuma spēkā stāšanās dienas.

*Pielikumā: Konkursa "Apraides tiesību piešķiršana radio programmas veidošanai vai apraides aptveršanas zonas palielināšanai Ventspilī 104,5 MHz frekvencē" nolikums uz 7 (septiņām) lapām.*

**Padomes priekšsēdētājs Ivars Āboliņš**

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU